**Užsienietis pragyveno ES valstybėje narėje** **be pertraukos pastaruosius** **5 metus** **(iš jų ne mažiau kaip** **2 metus be pertraukos gyveno LR) ir turėjo ES mėlynąją kortelę arba leidimą laikinai gyventi kaip ES mėlynąją kortelę turinčio užsieniečio šeimos narys (UTPĮ 53 str. 1 d. 81 ir 82 p.)**

[**prašymas** išduoti leidimą nuolat gyventi Lietuvos Respublikoje](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052) numeris (*pildomas per Lietuvos migracijos informacinę sistemą (MIGRIS);*

 **galiojantis kelionės dokumentas** (pasas);

** duomenys ir / ar dokumentai, patvirtinantys, kad užsienietis pragyveno Europos Sąjungos valstybėje narėje be pertraukos pastaruosius 5 metus, iš kurių ne mažiau kaip 2 metus – Lietuvos Respublikoje, ir kad per šį laikotarpį nebuvo išvykęs atitinkamai už Lietuvos Respublikos ar kitos Europos Sąjungos valstybės narės teritorijos ribų ilgiau kaip 12 mėnesių iš eilės, ir kad per 5 metų laikotarpį išvykos iš viso nesudarė daugiau kaip 18 mėnesių (užsieniečio komandiruočių trukmė neįskaičiuojama į nustatytą ilgiausią leidžiamą buvimo už atitinkamai Lietuvos ar kitos ES valstybės narės teritorijos ribų laiką, jei užsieniečio nuolatinė gyvenamoji vieta lieka Lietuvoje)[[1]](#footnote-1).**

Pragyventą laikotarpį nutraukia teismo paskirtos laisvės atėmimo bausmės atlikimo laikas.

** dokumentai, patvirtinantys, kad užsienietis išlaikė valstybinės kalbos ir Lietuvos Respublikos Konstitucijos pagrindų egzaminus.**

Reikalavimas išlaikyti valstybinės kalbos ir Lietuvos Respublikos Konstitucijos pagrindų egzaminus netaikomas:

**** asmenims, kuriems sukako 75 metai;

**** asmenims, kuriems nustatytas 0–55 procentų dalyvumo lygis (iki 2023 m. gruodžio 31 d. – 0–55 procentų darbingumo lygis);

**** asmenims, kuriems teisės aktų nustatyta tvarka yra nustatyti individualieji pagalbosporeikiai (iki 2023 m. gruodžio 31 d. – specialieji poreikiai), taip pat sunkių lėtinių psichikos ir elgesio sutrikimų turintiems asmenims;

**** sunkių lėtinių psichikos ir elgesio sutrikimų turintiems asmenims;

**** užsieniečiams, kurių anksčiau turėtas leidimas nuolat gyventi buvo panaikintas, nes 1) užsienietis gyveno ne ES valstybėje narėje ilgiau negu 12 mėnesių iš eilės arba 2) užsienietis ir jo šeimos narys, kuriems leidimai nuolat gyventi buvo išduoti kaip užsieniečiui turinčiam ES mėlynąją kortelę ir kaip šią kortelę turinčio užsieniečio šeimos nariui, pragyvenusiems ES valstybėje narėje be pertraukos pastaruosius 5 metus, iš kurių ne mažiau kaip 2 metus be pertraukos – Lietuvoje, gyveno ne ES valstybėje narėje ilgiau negu 24 mėnesius iš eilės, arba 3) ES valstybėje narėje gyveno ilgiau negu 6 metus, arba 4) kitoje ES valstybėje narėje įgijo ilgalaikio gyventojo statusą.

Jeigu užsieniečiui netaikomas reikalavimas išlaikyti minėtus egzaminus, tai jis privalo pateikti dokumentus, patvirtinančius aplinkybes, dėl kurių jam šis reikalavimas netaikomas.

** dokumentas, patvirtinantis, kad užsienietis turi pakankamai lėšų pragyventi Lietuvos Respublikoje** ne mažiau nei vienerius metus (pvz., banko sąskaitos išrašas[[2]](#footnote-2)) ir / ar gauna reguliarių pajamų. **Pragyvenimo lėšų dydis** yra 1 minimalioji mėnesinė alga vienam mėnesiui.

**Jeigu užsienietis yra išlaikomas šeimos nario, pateikiamas**:

  šio šeimos nario įsipareigojimas išlaikyti užsienietį ir

  dokumentas, patvirtinantis, kad jis turi pakankamai lėšų sau ir užsieniečiui pragyventi Lietuvos Respublikoje ne mažiau nei vienus metus ir / ar gauna reguliarių pajamų sau ir užsieniečiui pragyventi Lietuvos Respublikoje. Pragyvenimo lėšų dydis kiekvienam šeimos nario išlaikomam asmeniui, įskaitant patį šeimos narį, yra 1 minimalioji mėnesinė alga vienam mėnesiui;

 Užsienio valstybės (-ių), kurioje (-iose) iki atvykimo į Lietuvos Respubliką užsienietis gyveno arba šiuo metu gyvena pastaruosius 2 metus (išskyrus atvejus, kai gyvenimas užsienio valstybėje truko trumpiau negu 6 mėnesius per 12 mėnesių laikotarpį), kompetentingos (-ų) institucijos (-ų) išduota (-tos) galiojanti (-čios) **pažyma[[3]](#footnote-3) (-os), patvirtinanti (-čios), kad šioje (šiose) valstybėje (-ėse) užsienietis nebuvo (buvo) teistas.** Ši pažyma turi būti išduota ne anksčiau kaip prieš 6 mėnesius iki kreipimosi dėl leidimo nuolat gyventi išdavimo dienos. Jei užsienietis buvo teistas, šioje pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia buvo paskirta bausmė ir ar ji atlikta[[4]](#footnote-4).

Teistumo pažymoje, be kitų duomenų, turi būti nurodytas ir laisvės atėmimo bausmės, jeigu ji buvo paskirta kitoje (-ose) Europos Sąjungos valstybėje (-ėse) narėje (-ėse), atlikimo laikas.

(Ne)teistumo pažymos pateikti nereikia jeigu užsienietis turi galiojantį leidimą laikinai gyventi Lietuvos Respublikoje ir yra deklaravęs gyvenamąją vietą Lietuvos Respublikoje, tačiau (ne)teistumo pažymą reikia pateikti iš kitos (-ų) Europos Sąjungos valstybės (-ių) narės (-ių), jeigu joje (jose) užsienietis gyveno pastarųjų 2metų laikotarpiu iki kreipimosi dėl leidimo nuolat gyventi išdavimo.

** sveikatos draudimas,** kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį. **Sveikatos draudimo pateikti nereikia**, jeigu Lietuvos Respublikos įstatymų numatytais atvejais užsienietis yra apdraustas privalomuoju sveikatos draudimu.

**Jeigu dėl užsieniečio senyvo amžiaus ar sveikatos būklės draudimo įmonės atsisako užsienietį drausti sveikatos draudimu, pateikiamas**:

Lietuvos Respublikoje gyvenančio Lietuvos Respublikos piliečio arba užsieniečio pasirašytas įsipareigojimas apmokėti išlaidas už užsieniečio gyvenimo Lietuvos Respublikoje laikotarpiu suteiktas sveikatos priežiūros paslaugas;

 ne mažiau kaip 3 draudimo įmonių raštai, patvirtinantys, kad dėl užsieniečio senyvo amžiaus ar sveikatos būklės atsisakoma užsienietį drausti sveikatos draudimu.

**** mokamojo pavedimo išplėstinė forma, kurioje nurodyta užsieniečio, už kurį atliekamas mokėjimas, vardas, pavardė ir asmens kodas ar gimimo data, **jeigu valstybės rinkliavą už užsienietį sumokėjo kitas asmuo**.

Patikrinau, ar pateikti visi reikiami dokumentai dėl leidimo nuolat gyventi išdavimo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(užsieniečio (-tės) pilietybė (jeigu turi), vardas ir pavardė)

ir juos priėmiau / nepriėmiau (nereikalingą išbraukti):

\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)

**Pastabos:**

1. Jeigu pateikiamos tik dokumentų kopijos – jų tikrumas turi būti paliudytas dokumentų kopijų tikrumo paliudijimo teisę turinčio asmens ar institucijos.

2. Jeigu pateikiami užsienyje išduoti dokumentai, išskyrus asmens kelionės, asmens tapatybę bei teisėtą buvimą Lietuvos Respublikoje patvirtinančius dokumentus, jie turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos.

3. Dokumentas, patvirtinantis, kad užsienietis turi pakankamai lėšų pragyventi Lietuvos Respublikoje (banko pažyma), teistumo pažyma (išskyrus atvejus, kai užsienietis buvo teistas ir teistumo pažymoje nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta), sveikatos draudimą,patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos. Migracijos departamento reikalavimu užsienietis privalo pateikti šių dokumentų vertimus į lietuvių kalbą, patvirtintus vertimo iš vienos kalbos į kitą paliudijimo teisę turinčio asmens ar institucijos.

4. Jeigu prašyme išduoti leidimą nuolat gyventi nurodyti užsieniečio asmens duomenys nesutampa su jo asmens duomenimis Lietuvos Respublikos gyventojų registre – pateikiami asmens duomenų keitimą patvirtinantys dokumentai.

1. Dokumentai, patvirtinantys, kad užsienietis pragyveno Europos Sąjungos valstybėje narėje yra:

Europos Sąjungos valstybės narės išduotas leidimas gyventi ar atitinkama pažyma.

 Duomenys ir / ar dokumentai, patvirtinantys, kad užsienietis **ne mažiau kaip 2 metus be pertraukos pragyveno Lietuvos Respublikoje yra:**

	1. rašytinis užsieniečio pareiškimas, kuriame jis deklaruoja, kad gyvena Lietuvos Respublikoje, ir nurodo savo išvykų ir gyvenimo užsienio valstybėse datas ar laikotarpius;
	2. kelionės dokumentai, tarp jų ir nebegaliojantys, kuriuose nėra / yra valstybių sienų kirtimo žymos. [↑](#footnote-ref-1)
2. Banko sąskaitoje esantį lėšų likutį užsienietis gali patvirtinti pateikdamas banko sąskaitos išrašą arba Migracijos departamento teritorinio skyriaus darbuotojo akivaizdoje prisijungęs prie elektroninės bankininkystės sistemos. [↑](#footnote-ref-2)
3. Jeigu teistumo pažyma suformuota elektroniniu būdu informacinės sistemos priemonėmis, šios pažymos tikrumą užsienietis gali patvirtinti Migracijos departamento teritorinio skyriaus darbuotojo akivaizdoje prisijungęs prie šios informacinės sistemos. [↑](#footnote-ref-3)
4. Teistumo pažyma turi būti legalizuota arba patvirtinta pažyma (*Apostille*) teisės aktų nustatyta tvarka, išskyrus teistumą pažymą, išduotą:

	* Ukrainoje, Rusijoje, Estijoje, Latvijoje, ar Moldovoje;
	* Lietuvos Respublikoje reziduojančios užsienio valstybės diplomatinės atstovybės ar konsulinės įstaigos;
	* užsienio valstybės diplomatinės atstovybės ar konsulinės įstaigos, reziduojančio užsienyje ir akredituotos, be kitos šalies, taip pat ir Lietuvos Respublikai. [↑](#footnote-ref-4)